laion/Wikipedia-Exotic huggingface dataset:
এক্সিম ব্যাংক কৃষি বিশ্ববিদ্যালয় বাংলাদেশ

এক্সিম ব্যাংক কৃষি বিশ্ববিদ্যালয় বাংলাদেশ বেসরকারি পর্যায়ের একটি উচ্চ শিক্ষাপ্রতিষ্ঠান। এটি বাংলাদেশের প্রথম বেসরকারী কৃষি বিশ্ববিদ্যালয়। এটি রাজশাহী বিভাগের চাঁপাইনবাবগঞ্জ জেলার সদর উপজেলার বড় ইন্দারা মোড়ে অবস্থিত। গণপ্রজাতন্ত্রী বাংলাদেশের মাননীয় প্রধানমন্ত্রী শেখ হাসিনা ৯ই অক্টোবর ২০১৩ সালে তার সরকারি বাসভবন গণভবনে একটি অনুষ্ঠানে মাধ্যমে বিশ্ববিদ্যালয়ের আনুষ্ঠানিক উদ্বোধন করেন। ২০১৩ সাল পর্যন্ত বাংলাদেশে কোন বেসরকারী কৃষি বিশ্ববিদ্যালয় ছিল না। নিম্নোক্ত ব্যক্তিবর্গ এক্সিম ব্যাংক কৃষি বিশ্ববিদ্যালয় বাংলাদেশ এর উপাচার্য হিসেবে দায়িত্ব পালন করেন: আব্দুল মান্নান আকন্দ হাবিবুর রহমান আকন এ বি এম রাশেদুল হাসান বিশ্ববিদ্যালয়টির বৃহৎ সাত তলা বিশিষ্ট সম্পূর্ণ শীতাতপ নিয়ন্ত্রিত ভবন রয়েছে। বিশ্ববিদ্যালয়ে নতুন বই এবং নতুন জার্নাল সমৃদ্ধ একটি গ্রন্থাগার রয়েছে। বিশ্ববিদ্যালয়ের বৈশ্বিক মানসম্পন্ন কারিকুলাম সহ আন্তর্জাতিক মানের শ্রেণিকক্ষ রয়েছে। ছাত্র এবং ছাত্রীদের জন্য রয়েছে আলাদা আবাসিক ব্যবস্থা। শিক্ষার্থী এবং শিক্ষকদের জন্য উচ্চ গতির ওয়াই ফাই ইন্টারনেট সমৃদ্ধ একটি কম্পিউটার ল্যাব রয়েছে এখানে। এক্সিম ব্যাংক কৃষি বিশ্ববিদ্যালয় বাংলাদেশ শিক্ষার্থীদের জন্য কম খরচে ভর্তি এবং অন্যান্য সুবিধা প্রদান করা ব্যাপারে উদবুদ্ধ। ভালো ফলাফলকারী শিক্ষার্থীদের জন্য বিভিন্ন শিক্ষাবৃত্তির ব্যবস্থা রয়েছে। কৃষি সম্প্রসারণ এবং পল্লী উন্নয়ন কৃষি বনায়ন এবং পরিবেশ কৃষি অর্থনীতি কৃষি প্রকৌশল কৃষি প্রক্রিয়াকরণ জৈব রসায়ন এবং আণবিক জীববিজ্ঞান পরিবেশ বিজ্ঞান জৈবপ্রযুক্তি কম্পিউটার বিজ্ঞান ও তথ্য প্রযুক্তি ফসল উদ্ভিদবিজ্ঞান কীটতত্ত্ব জেনেটিক্স এবং উদ্ভিদ প্রজনন হর্টিকালচার (উদ্যানপালনবিদ্যা) উদ্ভিদ রোগবিদ্যা মৃত্তিকা বিজ্ঞান বীজ বিজ্ঞান ও প্রযুক্তি ইউনিট কৃষি অর্থনীতি বিভাগ কৃষি ব্যবস্যা বিভাগ কৃষি সংস্থান ও সমবায় বিভাগ পল্লী উন্নয়ন বিভাগ পরিসংখ্যান বিভাগ অ্যাকাউন্টিং বিভাগ অর্থসংস্থান বিভাগ বিপণন বিভাগ ব্যবস্থাপনা বিভাগ আইন ও বিচার বিভাগ বিএস. কৃষি বিএস. কৃষি অর্থনীতি বি.বি.এ এল.এল.বি "বিশ্ববিদ্যালয় মঞ্জুরি কমিশন"। ২৮ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৬।  "Country's first private agriculture university starts journey - Dhaka Tribune"। ১৪ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৬।  "এক্সিম ব্যাংক কৃষি বিশ্ববিদ্যালয় বাংলাদেশের উদ্বোধন"। বাংলানিউজটোয়েন্টিফোর.কম। ৯ অক্টোবর ২০১৩। সংগ্রহের তারিখ ৫ সেপ্টেম্বর ২০১৮।  "এক্সিম ব্যাংক কৃষি বিশ্ববিদ্যালয়, বাংলাদেশ এর শুভ উদ্বোধন"। এক্সিম ব্যাংক। ১০ অক্টোবর ২০১৩। সংগ্রহের তারিখ ১৬ জানুয়ারি ২০২২।  "এক্সিম ব্যাংক কৃষি বিশ্ববিদ্যালয়ে উপাচার্য হলেন হাবিবুর রহমান"। জাগো নিউজ। ১৬ জুলাই ২০২১। সংগ্রহের তারিখ ১ আগস্ট ২০২১।  "প্রজ্ঞাপন"। মাধ্যমিক ও উচ্চ শিক্ষা বিভাগ, শিক্ষা মন্ত্রণালয়। ৭ ডিসেম্বর ২০২১। সংগ্রহের তারিখ ১৬ জানুয়ারি ২০২২।  উইকিমিডিয়া কমন্সে এক্সিম ব্যাংক কৃষি বিশ্ববিদ্যালয় বাংলাদেশ সংক্রান্ত মিডিয়া রয়েছে। অফিসিয়াল ওয়েবসাইট ওয়েব্যাক মেশিনে আর্কাইভকৃত ২৮ সেপ্টেম্বর ২০১৬ তারিখে
কালমেঘা ইউনিয়ন

কালমেঘা বাংলাদেশের বরগুনা জেলার অন্তর্গত পাথরঘাটা উপজেলার একটি ইউনিয়ন। কালমেঘা ইউনিয়নের আয়তন ১২,৪৩১ একর। কালমেঘা ইউনিয়ন পাথরঘাটা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম পাথরঘাটা থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ। ২০১১ সালের আদমশুমারি অনুযায়ী কালমেঘা ইউনিয়নের মোট জনসংখ্যা ২৫,৮৯৪ জন। এর মধ্যে পুরুষ ১২,৫৯৫ জন এবং মহিলা ১৩,২৯৯ জন। মোট পরিবার ৬,৯৩৯টি। ২০১১ সালের আদমশুমারি অনুযায়ী কালমেঘা ইউনিয়নের সাক্ষরতার হার ৫৩.৬%। পাথরঘাটা উপজেলা পাথরঘাটা থানা বরগুনা জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২৮ অক্টোবর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
খান জাহান সমাধিসৌধ কমপ্লেক্স

খান জাহান আলীর সমাধিসৌধ কমপ্লেক্স বাগেরহাট জেলার অবস্থিত কথিত ঠাকুর দিঘি’র পাড়ের উপর অবস্থিত একটি কৃত্রিম উঁচু ঢিবি। এটি বর্তমানে খান জাহান সমাধিসৌধ কমপ্লেক্স নামেও পরিচিত । এ কমপ্লেক্সের মধ্যে আছে খান জাহান আলীর বর্গাকার সমাধিসৌধ, রয়েছে খান জাহান আলীর ‘দেওয়ান’ মুহম্মদ তাহির এর সমাধি, এক গম্বুজবিশিষ্ট মসজিদ এবং তথাকথিত কল্পিত রান্নাঘর । খান জাহান আলী ও তার দেওয়ানের সমাধিসৌধের স্থানটি একটি দেয়াল দ্বারা বেষ্টিত। খান জাহানের সমাধি বাগেরহাট জেলা সদর হতে প্রায় ৪ কিলোমিটার দক্ষিণ-পশ্চিমে ও ষাট গম্বুজ মসজিদ হতে প্রায় ২.৫ কি:মি: দক্ষিণ-পূর্বে ‘খঞ্জালী দীঘি’ বা ‘খানজাহান দীঘি’র (ঠাকুর দীঘি) উত্তর পার্শ্বে অবস্থিত হযরত খানজাহান (রহ:) এর এই সমাধি । এই সমাধি বাইরের দিক থেকে পূর্ব-পশ্চিমে ৬৭.১ মিটার ও উত্তর-দক্ষিণে ৬৪.৭ মিটার উঁচু দেয়াল দ্বারা পরিবেষ্টিত। সমাধিসৌধটি বাইরের দিকে প্রায় ১৩.৭ মিটার এবং ভেতরের দিকে ৯.১ মিটার প্রসস্থ ইটের তৈরি একটি বর্গাকার আয়তনের ভবন, এটি দিয়েই কমপ্লেক্সের প্রধান অংশ গড়ে উঠেছে । এটির বাইরের দিকে রয়েছে চারকোণা ধরনের শক্ত গোলাকার টাওয়ার ।এই সমাধিসৌধ এর চারদিকে রয়েছে ২.৪ মিটার পুরু দেয়াল , এটি ০.৯ মিটার পর্যন্ত পাথর আস্তরন দ্বারা আবৃত করা । মুলত এটি নিচের আর্দ্রতা থেকে এই ভবনকে রক্ষার জন্য একটি কৌশল । এই সমাধিসৌধের ভেতরে প্রবেশের জন্য রয়েছে পাথরের তৈরি চারটি খিলানপথ। কিন্তু বর্তমান সময়ে উত্তর দিকের প্রবেশপথটি ইট দ্বারা বন্ধ করে দেওয়া হয়েছে। সৌধটির ভেতরের অংশের দিকে রয়েছে ইটের তৈরি গোলার্ধ আকৃতির গম্বুজ দ্বারা ঢাকা । এই গম্বুজের দেয়ালের ভেতরে দিকে রয়েছে পাথরের ব্রাকেট এর থেকে বেরিয়ে আসা স্কুইঞ্চ । এর কোণের দিকের টাওয়ার গুলিতে আছে ঘুরানো ত্রিমাত্রিক বাঁকানো কার্নিশের বৈশিষ্ট্য, যা তৎকালীন বাংলার এক সক্রিয় স্থাপত্যরীতির পরিচায়ক । খান জাহান আলীর পাথরের তৈরি কবরটি সমাধিসৌধের একদম মাঝখানে অবস্থিত । উপরের দিকে রয়েছে চারস্তরবিশিষ্ট এবং সাধারণ কৌণিক পিপা আকৃতিতে চমৎকার সব নকশা । পাথর দ্বারা নির্মিত এর উপরের তিনটি স্তরে আরবি ও ফারসি লেখা দ্বারা আবৃত যা ধর্মীয় প্রকাশ হিসেবে করা । তবে এই লেখাগুলির অধিকাংশই এখন অস্পষ্ট । তার কবরের নিচের দুটি স্তর করা হয়েছে ইটের তৈরী। এ ইটগুলি দ্বারা ভিতরের সম্পূর্ণ মেঝে নানা বর্ণের ষড়ভুজী এবং বর্গাকার টালির নকশা করা । বর্তমানে দর্শনার্থীদের অনবরত ব্যবহার করার ফলে এই টালিগুলির আসল উজ্জ্বলতা নষ্ট হয়ে গেছে। এই পাথরের সমাধিসৌধে ব্যবহূত লিপি থেকে এটা জানা যায় যে, খান জাহান আলী ২৭ জিলহজ ৮৬৩ হিজরিতে মৃত্যুবরণ করেন। আর মৃত্যুর পূর্বেই তিনি তার সমাধি নির্মাণ করেছিলেন বলে ধারণা । বাংলাদেশের প্রত্নতাত্ত্বিক স্থানের তালিকা BAGERHATINFO.COM বাংলাপিডিয়া
সন্ন্যাসীর ধাপ

সন্ন্যাসীর ধাপ বগুড়া জেলার সদর উপজেলায় অবস্থিত বাংলাদেশের অন্যতম একটি প্রত্নতাত্ত্বিক স্থাপনা ও দর্শনীয় স্থান। সন্ন্যাসীর ধাপে দুটি ধাপ রয়েছে যার মধ্যে একটি অপরটি থেকে প্রায় ৩ কিলোমিটার দুরুত্বে অবস্থিত। এর মধ্যে একটি ধাপ অবস্থিত উপজেলার নামুজা ইউনিয়নে, বড় ট্যাংরা নামক গ্রামে এবং অপরটি অবস্থিত গোকুল ইউনিয়নে, সরলপুর নামক গ্রামে। সন্ন্যাসীর ধাপ দুটি কে বা কারা নির্মাণ করেছিলেন সে সম্পর্কে বিস্তারিত জানা যায় তবে প্রত্নতত্ত্ববিদগণ ধারণা করেন, এ অঞ্চলের তৎকালীন সনাতন হিন্দু সন্ন্যাসীগণ তাদের আখড়া হিসেবে এই ধাপ দুটি ব্যবহার করতেন। যেহেতু সন্ন্যাসীদের দ্বারা নির্মিত হয়েছিল তাই এদের সন্ন্যাসীর ধাপ নামে ডাকা হয়। নামুজা ইউনিয়নের বড় ট্যাংরার সন্ন্যাসীর ধাপটি বর্তমানে গাছাপালা ও ঘাস, লতাপাতায় আবৃত। তবে ধাপটির মাঝের অংশ উঁচু এবং চারদিকে ক্রমশ ঢালু হয়ে নেমে গিয়েছে। এর আয়তন প্রায় ২১৫ মিটার × ১৪৮ মিটার × ৭.৫ মিটার। এ ধাপটির চারপাশে বেশ কিছু পুরাতন ইটের ধ্বংসাবশেষ দেখতে পাওয়া যায়। গোকুল ইউনিয়নের সরলপুরের সন্ন্যাসীর ধাপটি অপেক্ষাকৃত ছোট আকৃতির। এর আয়তন প্রায় ৩৩ মিটার × ২৭ মিটার × ৬.৫ মিটার। যদিও মূল ঢিবিটি বর্তমানেও দেখতে পাওয়া যায় তবে স্থানীয় গ্রামবাসী এর উপরের অংশ ঈদগাহ মাঠ হিসেবে ব্যবহার করে থাকে। বাংলাদেশের প্রত্নতাত্ত্বিক স্থানের তালিকা "সন্ন্যাসীর ধাপ - বাংলাপিডিয়া"।  উইকিমিডিয়া কমন্সে সন্ন্যাসীর ধাপ সংক্রান্ত মিডিয়া রয়েছে।
জিয়ৎ কুণ্ড

জিয়ৎ কুণ্ড বগুড়ার মহাস্থানগড়ে অবস্থিত একটি কূপ ও বাংলাদেশের অন্যতম প্রত্নতাত্ত্বিক নিদর্শন। জিয়ৎ কুণ্ডের নির্মাণকাল সম্পর্কে বিস্তারিত জানা যায় না তবে ইতিহাসবিদগণ মনে করেন, রাজা পরশুরামের শাসনামলে তার দ্বারাই এই কূপটি খনন করা হয়েছিল। সে অনুসারে এই কূপটি খনন করা হয় ১৮শ-১৯শতকের মাঝামাঝি সময়ে পরশুরাম প্রাসাদের নির্মাণের সময়ে। অনেকই মনে করেন স্থানীয় জনগণের পানির অভাব দূর করতে রাজা পরশুরাম কূপটি খনন করেছিলেন। অমর কূপ নামে স্থানীয়ভাবে পরিচিত এ কূপের উপরিভাগের ব্যাস ৩.৮৬ মিটার ও নিচের দিকে ক্রমশই ছোট হয়ে গিয়েছে। একটি চতুষ্কোণ গ্রানাইটের পাথর খন্ড কূপের ভিতর উপরিভাগে পূর্বদিকে বসানো রয়েছে। ধারণা করা হয়, পানি উত্তোলনের সুবিধার্থে এটি ব্যবহার করা হতো। কূপটির তলদেশ পর্যন্ত দুই সাড়িতে আর বেশ কিছু পাথরের খন্ড নির্মাণের সময়ই যুক্ত করে দেওয়া হয়েছে। আবার কিংবদন্তি অনুসারে, এই কূপের পানিতে অলৌকিক ক্ষমতা ছিল যা পান করলে মৃতরাও জীবিত হয়ে উঠতো। এ কিংবদন্তি অনুসারে, রাজা পরশুরাম যখন শাহ সুলতান বলখী মহীসওয়ারের সাথে যুদ্ধে লিপ্ত হয়েছিলেন তখন তিনি এই কূপের পানির সাহায্যে মৃত সৈনিকদের জীবিত করতেন। এটি শাহ সুলতান শোনার পর তিনি একটি চিলের সাহায্যে একটুকরু গরুর মাংস এই কূপে ফেলে দেন। এরপর থেকে এ কূপের পানির অলৌকিক ক্ষমতা নষ্ট হয়ে যায়। বাংলাদেশের প্রত্নতাত্ত্বিক স্থানের তালিকা বাংলার পুরাকীর্তির সন্ধানে; খন্দকার মাহমুদুল হাসান; আইএসবিএন:978-984-495-119-8 উইকিমিডিয়া কমন্সে জিয়ৎ কুণ্ড সংক্রান্ত মিডিয়া রয়েছে।
সর্বকালীন প্যারালিম্পিক গেমসের পদক তালিকা

সর্বকালীন পদক তালিকা হল সকল প্যারালিম্পিক গেমসের তথা ১৯৬০ সাল থেকে ২০১৬ সাল পর্যন্ত অনুষ্ঠিত সকল গ্রীষ্মকালীন প্যারালিম্পিক গেমস এবং ১৯৭৬ সাল থেকে ২০১৪ সাল পর্যন্ত অনুষ্ঠিত সকল শীতকালীন প্যারালিম্পিক গেমসের পদক বিজয়ী এনপিসি সমূহের একটি তালিকা। আন্তর্জাতিক প্যারালিম্পিক কমিটি (আইপিসি) সর্বকালীন গেমসের জন্য অফিসিয়ালি কোন তালিকা সংরক্ষণ করে না, তারা প্রতিটি গেমসের জন্য আলাদা আলাদা তালিকা প্রকাশ করে। এটি একক তালিকার সমন্বয়ে গঠিত একটি পুর্নাঙ্গ সর্বকালীন তালিকা। সর্বকালীন অলিম্পিক গেমসের পদক তালিকা প্যারালিম্পিক পদক বিজয়ীদের তালিকা http://www.paralympic.org/results/historical "Results, Rankings & Records | IPC"। Paralympic.org। সংগ্রহের তারিখ ২০১৪-০২-১০।  Does not include totals of Chinese Taipei (TPE) or Hong Kong (HKG). মোটs not combined with those of Czechoslovakia (TCH) Competed ১৯৬০–১৯৯২. Competed ১৯৬০–১৯৯২. Does not include medals won by the Czech Republic (CZE) or Slovakia (SVK) (১৯৯৪–current). Prior to ১৯৯০ also called West Germany (FRG). Does not include the totals from East Germany (GDR). Recognized as separate NOC from ১৯৬৮–১৯৮৮, first entry in ১৯৮৪. মোটs not combined with those of Germany (GER). Includes all medals won by athletes representing the Hong Kong National Olympic Committee, designated as  Hong Kong from ১৯৬০–১৯৯৬ and  Hong Kong, China since ২০০০. Individual Yugoslav athletes taking part in the ১৯৯২ Summer Paralympics because Yugoslavia was under UN sanctions. মোটs not combined with those of Yugoslavia (YUG). Great Britain (২০১২-০৯-০৯)। "Summary of Paralympic Games Appearances - Israel (১৯৬০-২০০৮)" |ইউআরএল= এর মান পরীক্ষা করুন (সাহায্য) (ইংরেজি ভাষায়)। London২০১২.com। সংগ্রহের তারিখ ২০১৪-০২-১০। [স্থায়ীভাবে অকার্যকর সংযোগ] Great Britain (২০১২-০৯-০৯)। "Israel's medals count" |ইউআরএল= এর মান পরীক্ষা করুন (সাহায্য) (ইংরেজি ভাষায়)। London ২০১২। সংগ্রহের তারিখ ২০১৪-০২-১০। [স্থায়ীভাবে অকার্যকর সংযোগ] Competed ১৯৯৪–current. মোটs not combined with those of the Soviet Union (URS). Does not include medals won by athletes from the Federal Republic of Yugoslavia (YUG, ১৯৯৬–২০০০). Competed ১৯৬০–১৯৮৮. Does not include the totals from the Unified Team (EUN, ১৯৯২), nor the totals from pre- and post-Soviet republics (RUS, UKR, etc.). Team of several Commonwealth of Independent States nations that competed together in ১৯৯২ after the breakup of the Soviet Union. মোটs not combined with those of the Soviet Union (URS). Includes medals won by athletes from the Socialist Federal Republic of Yugoslavia (১৯৬০–১৯৯২ Winter) and the Federal Republic of Yugoslavia (১৯৯৬–২০০০), all of which used the name "Yugoslavia" and the country code YUG. Does not include medals won by Serbia and Montenegro (SCG, ২০০২–২০০৬) or of any other ex-SFRY nation that have won medals since ১৯৯২ (CRO, SLO, BIH, MKD). Also does not include medals won by Yugoslav athletes competing as Independent Olympic Participants at the ১৯৯২ গ্রীষ্মকালীন অলিম্পিকে (IOP). All-Time Medal-Tally (Summer Paralympics) as of Beijing 2008, আন্তর্জাতিক প্যারালিম্পিক কমিটি (IPC)
লতিকোট মুড়া

লতিকোট বিহার (এছাড়াও লতিকোট মুড়া নামে পরিচিত) বাংলাদেশের কুমিল্লায় অবস্থিত প্রত্নস্থান। এটি বাংলাদেশ প্রত্নতত্ত্ব অধিদপ্তর কর্তৃক প্রত্নতত্ত্ব হিসাবে সংরক্ষিত। ২০০৩-২০০৬ সালে খনেনর ফলে এখানে ৩৩টি ভিক্ষুকক্ষ বিশিষ্ট ৪৭.২৪মি X ৪৪.৮০মি পরিমাপের একটি বৌদ্ধ বিহারের ভীত নকশা উম্মোচিত হয় বলে এটিকে লতিকোট বিহার নামে অবিহিত করা হয়। বিহারটিতে দুইটি নির্মাণ যুগের প্রমাণ পাওয়া গেছে। দ্বিতীয় নির্মাণ যুগে পূর্ব বাহুর মাঝামাঝি স্থানে একটি মন্ডপ নির্মাণ করা হয়। বিহারে প্রবেশের প্রধান তোরন উত্তর দিকে ছিল। উম্মোচিত স্থাপত্যশৈলি বিবেচনায় এর সময়কাল অষ্টম থেকে দশম শতাব্দী বিবেচনা করা যায়। কুমিল্লার কোটবাড়ি সড়কের বার্ড এবং বিজিবি গেটের মাঝখানে তিনটি মুড়ার একটি লতিকোট মুড়া, অন্য দুটি ইটাখোলা ও রূপবান মুড়া। "স্মৃতিস্তম্ভের তালিকা ২" (পিডিএফ)। archaeology.portal.gov.bd। বাংলাদেশ প্রত্নতত্ত্ব অধিদপ্তর। পৃষ্ঠা ১২। সংগ্রহের তারিখ ২ সেপ্টেম্বর ২০১৯। [স্থায়ীভাবে অকার্যকর সংযোগ] শফিকুল আলম (২০১২)। "প্রত্নতত্ত্ব অধিদপ্তর"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  বাংলাদেশের প্রত্নতাত্ত্বিক স্থানের তালিকা উইকিমিডিয়া কমন্সে লতিকোট মুড়া সংক্রান্ত মিডিয়া রয়েছে।
মীর্যা ওয়াহিদ

মীর্যা ওয়াহিদ একজন কাশ্মীরি ঔপন্যাসিক এবং সাংবাদিক।। তিনি ভারত অধিকৃত কাশ্মীরের শ্রীনগরে জন্মগ্রহণ করেন। বর্তমানে তিনি লন্ডনে বসবাস করেন । বিবিসি উর্দুতে সম্পাদক হিসাবে কাজ করেন। এছাড়া দি গার্ডিয়ান, আল জাজিরা, নিউইয়র্ক টাইমসে লিখেছেন। তার প্রথম উপন্যাস দি কলৈবরেটর (The Collaborator) প্রকাশিত হয় ২০১২ খৃষ্টাব্দে। তার দ্বিতীয় উপন্যাস দি বুক অব গোল্ড লীভস (The book of Gold leaves) প্রকাশিত হয় ২০১৪ খৃষ্টাব্দে। https://www.theguardian.com/profile/mirza-waheed "সংরক্ষণাগারভুক্ত অনুলিপি"। ১ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১৬।  https://granta.com/contributor/mirza-waheed/ https://www.theguardian.com/books/2014/nov/01/the-book-of-gold-leaves-mirza-waheed-review-novel-kashmir-conflict
২০১৬ উরি জঙ্গি হামলা

ভারতের জম্মু এবং কাশ্মীর রাজ্যের উরি এলাকায় ভারতীয় সেনাবাহিনীর একটি সেনা ঘাটিতে ঘটে ১৮ সেপ্টেম্বর ২০১৬ একটি বৈপ্লবিক হামলা সংঘটিত হয়।এই আক্রমণে ভারি অস্ত্রশস্ত্র নিয়ে আক্রমণ চালায় ৪ জঙ্গি।এটি উরি জঙ্গি হামলা নামে পরিচিত হয়।এই আক্রমণের ভারত-এর ১৯ জন সৈনিকের মৃত্যু হয়। উরি সেনা ঘাটিতে আক্রমণ বা হামলা চালায় ১৮ সেপ্টেম্বের ২০১৬ এর ভোর এর সময়। DNA India (১৯ সেপ্টেম্বর ২০১৬)। "Uri attack: PM Modi calls for Pak to be isolated diplomatically, Army says India will respond at appropriate time"। dnaindia.com। সংগ্রহের তারিখ ২০ সেপ্টেম্বর ২০১৬।  "Uri attack: BSF jawan succumbs to injuries, death toll rises to 19"। The Indian Express। ২৫ সেপ্টেম্বর ২০১৬। সংগ্রহের তারিখ ২৫ সেপ্টেম্বর ২০১৬।  "One more soldier succumbs to injuries, death toll rises to 18 in Uri attack"। Hindustan Times। ১৯ সেপ্টেম্বর ২০১৬। সংগ্রহের তারিখ ১৯ সেপ্টেম্বর ২০১৬।  Uri terror attack: 17 soldiers killed, 19 injured in strike on Army camp, Times of India, 18 September 2016. Uri terror attack: List of jawans who died fighting terrorists, The Indian Express, 18 September 2016. "Uri attack: Jaish-e-Muhammad suspects in hand, evidence shown to envoy"। indianexpress.com। ২৮ সেপ্টেম্বর ২০১৬।  "Uri aftermath LIVE: Infiltration bids have increased this year: Army"। indianexpress.com। ১৮ সেপ্টেম্বর ২০১৬।  "Bhutan condemns uri attack"। জি নিউজ। সংগ্রহের তারিখ ২৮ সেপ্টে ২০১৬।
কলম্বো শাহীব সমাধি

কলম্বো শাহীব সমাধি ঢাকা জেলার সূত্রাপুরের ওয়ারীতে অবস্থিত একটি পুরাতন সমাধি ও বাংলাদেশের অন্যতম প্রত্নতাত্ত্বিক স্থাপনা। কলম্বো শাহীব সমাধি খ্রিস্টান সমাধিক্ষেত্রে অবস্থিত। খ্রিস্টান সমাধিক্ষেত্রে মূলত ছয় ধরনের সমাধির মধ্যে এর টাইপ হলো ‘এফ’। ১৭২৪ সালে কলম্বো সাহেব নামক জনৈক একজনকে এখানে সমাহিত করা হয়। কলম্বো শাহীব সমাধিটি মোঘল স্থাপত্যরীতিতে বর্গাকারভাবে তৈরি করা হয়েছে। এর চারদিকের প্রতিটি দেয়ালে ৪টি করে প্রবেশপথ রয়েছে। সমাধিক্ষেত্রটির সামনের অংশে নকশা অঙ্কিত পিলার রয়েছে। সামনে রয়েছে অষ্টাভুজাকৃতির একটি পিলার ও পিলারে একটি পরীর ছবি আঁকা রয়েছে। সমাধিক্ষেত্রটিতে বেশ কয়েকটি শিলালিপি দেখতে পাওয়া যায় যদিও সেগুলো কালের বিবর্তনে নষ্ট হয়ে গিয়েছে। পুরো সমাধিক্ষেত্রটি তিনটি ভিন্ন ভিন্ন সমাধির সমন্বয়ে তৈরি। যদি যখন সমাধিটি নির্মাণ করা হয়েছিল তখনকার কাঠামোর সাথে বর্তমান কাঠামোর অনেক পার্থক্য রয়েছে কারণ বিভিন্ন সময়ে সমাধিক্ষেত্রটির ক্ষতিসাধিত হয়েছিল। ব্রাডলি বার্ট লিখেছেন "It stands namelessly, dominating the whole cemetery and jealously keeping watch over the three graves that lie within." অস্পষ্ট ভাবে জানা যায়, সমাধিটি কলম্বো সাহিব নামক একজন ব্যক্তির, যিনি কোম্পানির কর্মচারী ছিলেন। ১৮২৪ সালে বিশপ হেবার যখন খ্রিস্টান সমাধিক্ষেত্র, ঢাকা পরিদর্শন করেন, তখন তিনিও এই কলম্বো সাহিবের পরিচয় উদ্ঘাটন করতে পারেন নি। খ্রিস্টান সমাধিক্ষেত্র, ঢাকা জোসেফ প্যাগেট সমাধি ‎ বাংলাদেশের প্রত্নতাত্ত্বিক স্থানের তালিকা "ঢাকায় পূর্বপুরুষের খোঁজে"।  "শহরের শেষ বাড়ি - Kaler Kantho"।  Bradley Birt, The Romance of an Eastern Capital (London 1906), page 287-288 BUILDINGS OF THE BRITISH RAJ IN BANGLADESH, by Najimuddin Ahmed, edited by John Sanday, THE UNIVERSITY PRESS LIMITED, November1986 first edition, page 37 http://www.thedailystar.net/star-weekend/heritage/tribute-columbo-sahib-185254 উইকিমিডিয়া কমন্সে কলম্বো শাহীব সমাধি সংক্রান্ত মিডিয়া রয়েছে।
জন ল্য কারে

জন ল্য কারে (১৯৩১-২০২০) (আসল নামঃ ডেভিড কর্ণওয়েল) একজন খ্যাতনামা ইংরেজ ঔপন্যাসিক। সোভিয়েত রাশিয়া এবং মার্কিন যুক্তরাষ্ট্রের মাঝে শীতল যুদ্ধের (Cold War) প্রেক্ষাপটে গুপ্তচরদের নিয়ে উপন্যাস লিখে তিনি বিশেষ সুখ্যাতি অর্জন করেন। প্রৌঢ় চর জর্জ স্মাইলি তার এক অনবদ্য সৃষ্টি। দ্য স্পাই হু কেম্‌ ইন্‌ ফ্রম দ্য কোল্ড (১৯৬৩) এ স্মল্‌ টাউন ইন্‌ জার্মানি (১৯৬৮) স্মাইলি বনাম কার্লা উপন্যাসত্রয়ী টিংকার, টেইলার, সোল্‌জার, স্পাই (১৯৭৪) দ্য অনারেব্‌ল্‌ স্কুলবয় (১৯৭৭) স্মাইলি'জ্‌ পিপ্‌ল্‌ (১৯৭৯) এ পার্‌ফেক্ট স্পাই (১৯৮৬) দ্য রাশিয়া হাউস্‌ (১৯৮৯)
বেরাইদ ভূঁইয়াপাড়া মসজিদ

বেরাইদ ভূঁইয়াপাড়া মসজিদ ঢাকা জেলার বাড্ডা থানাধীন বেরাইদ ইউনিয়নে অবস্থিত বাংলাদেশের অন্যতম প্রাচীন একটি মসজিদ ও প্রত্নতাত্ত্বিক স্থান। এ গ্রামে ছোটবড় মিলিয়ে মোট দশটি প্রাচীন মসজিদ রয়েছে বলে একে মসজিদের গ্রাম বলে ডাকা হয়। ২০০২ সালের দিকে ভূইয়াপাড়া মসজদিকে বাংলাদেশ প্রত্নতত্ত্ব অধিদপ্তর সংরক্ষিত পুরাকীর্তি হিসেবে তালিকাভুক্ত করে। প্রত্নতত্ত্ববিদগণ এই মসজিদের স্থাপথ্যরীতির সাথে নারায়ণগঞ্জের বন্দর শাহি মসজিদের অনেক মিল পাওয়া যায় বলে তারা এটিকে প্রাক মুঘল যুগের মসজিদ বলে মনে করেন। তবে জনশ্রুতি অনুসারে, এটি সুলতানী আমলে নির্মাণ করা হয়েছিল। বিভিন্ন মাধ্যমে এই মসজিদটির নির্মাণকাল হিসেবে ১৫০৫ হিসেবে উল্লেখ করা হয়েছে। প্রাচীন ভূঁইয়াপাড়া মসজিদটি এক গম্বুজ বিশিষ্ঠ ও গম্বুজটির আয়তন ২১ বর্গফুট। এছাড়া পুরো মসজিদটির মোট আয়তন ৪ হাজার বর্গফুটের কাছাকাছি। এটি বর্গাকারে নির্মাণ করা হয়েছিল ও মূল স্থাপনা থেকে উপরে বেষ্টনী পর্যন্ত এটির উচ্চতা ১৭ ফুট ৬ ইঞ্চি। বিভিন্ন সময় মসজিদটি সংস্কার করা হয়েছে। আধুনিককালে মসজিদের পশ্চিমদিক ব্যতীত অন্য দিকে সম্প্রসারণ ও সংস্কার করা হয়েছে ফলে মূলত প্রাচীন অংশ হিসেবে এর পশ্চিম অংশ ও গম্বুজটি বর্তমানে রয়েছে। বাংলাদেশের মসজিদের তালিকা ঢাকা বিভাগের মসজিদের তালিকা http://beraidup.dhaka.gov.bd/node/1511256-%E0%A6%AC%E0%A7%87%E0%A6%B0%E0%A6%BE%E0%A6%87%E0%A6%A6-%E0%A6%AD%E0%A7%82%E0%A6%81%E0%A6%87%E0%A7%9F%E0%A6%BE%E0%A6%AA%E0%A6%BE%E0%A7%9C%E0%A6%BE-%E0%A6%9C%E0%A6%BE%E0%A6%AE%E0%A7%87-%E0%A6%AE%E0%A6%B8%E0%A6%9C%E0%A6%BF%E0%A6%A6M[স্থায়ীভাবে অকার্যকর সংযোগ] "মসজিদের গ্রাম বেরাইদ"।  "ঢাকার একটি প্রাক্‌-মুঘল মসজিদ"।  "মসজিদের গ্রাম বেরাইদ - Kaler Kantho"।  উইকিমিডিয়া কমন্সে বেরাইদ ভূঁইয়াপাড়া মসজিদ সংক্রান্ত মিডিয়া রয়েছে।
রবীন্দ্রনাথ ঠাকুরের বসতভিটা, পিঠাভোগ

বিশ্বকবি রবীন্দ্রনাথ ঠাকুরের বসতভিটা বাংলাদেশের খুলনা জেলার রূপসা উপজেলার পিঠাভোগ গ্রামে অবস্থিত। পিঠাভোগ গ্রামে অবস্থিত বিশ্বকবি রবীন্দ্রনাথ ঠাকুরের বসতভিটা বাংলাদেশের একটি প্রত্নতাত্ত্বিক স্থাপনা হিসেবে স্বীকৃত। পিঠাভোগ গ্রামটি বাংলাদেশের খুলনা জেলার ভৈরব নদের অববাহিকায় অবস্থিত। ইতিহাস থেকে জানা যায় খান জাহান আলীর আগমণের দুই শতাব্দী আগে এখানে জনবসতি গড়ে ওঠে। রবীন্দ্রনাথ ঠাকুরের পূর্বপুরুষ পঞ্চানন কুশারী পিঠাভোগের বাড়ি ছেড়ে কলকাতায় চলে যান। পঞ্চানন কুশারীর উত্তরপুরুষ দুর্গানারায়ন এবং গোপীমোহন জমিদারী কিনে জোঁড়াসাকোয় ঠাকুর এস্টেট প্রতিষ্ঠা করেন। সতীশ্চন্দ্র মিত্র সম্পাদিত যশোর-খুলনা ইতিহাস এর ষষ্ঠ পরিচ্ছেদে পয়োগ্রাম কসবা অধ্যায়ে বিশ্বকোষের পীরালী বিষয়ক অংশ এবং টি ডব্লিউ ফ্যারেলের দ্যা টেগোর ফ্যামিলি গ্রন্থে পঞ্চানন কুশারীর ইতিহাস উল্লিখিত হয়েছে। ১৯৯৪ সালে রবীন্দ্রনাথের পূর্বপুরুষদের নির্মিত কারুকার্যখচিত একটি ভবন খুলনার জনৈক ব্যবসায়ী ২ লক্ষ ২৪ হাজার টাকায় কিনে নেন। এরপর তিনি ভবনটি ভেঙে ফেলেন। একই বছরে দৈনিক ইত্তেফাক এবং আজকের কাগজে কবির আদি পুরুষের বাড়ি নামে দুটি প্রতিবেদন প্রকাশিত হয়। প্রতিবেদন প্রকাশের পরে সংস্কৃতি বিষয়ক মন্ত্রণালয়ের নির্দেশের খুলনা জেলা প্রশাসক রবীন্দ্রনাথের পূর্বপুরুষের বসতভিটা সংরক্ষণের উদ্যোগ দেয়। সরকারি উদ্যোগে পিঠাভোগে ৯.৩৫ একর জমির উপরে নির্মিত বসত ভিটার খনন কাজ সম্পন্ন হয়েছে। ভবনটি সমতল ভূমি থেকে চার ফুট উঁচুতে অবস্থিত এবং ইন্দো ইউরোপীয় ঔপনিবেশিক স্থাপত্যশৈলীতে নির্মিত। ১৯৯৪ সালে ২৪ নভেম্বর পিঠাভোগে রবীন্দ্র স্মৃতি সংগ্রহশালার আনুষ্ঠানিক উদ্বোধন করা হয়। ২৫ শে বৈশাখ ১৪২২ বংগাব্দ থেকে এই স্মৃতি সংগ্রহশালায় তিনদিন ব্যাপী জাতীয় পর্যায়ের অনুষ্ঠানের আয়োজন করা হচ্ছে। খুলনা শহর থেকে বাসে করে রূপসা উপজেলায় গিয়ে সেখান থেকে স্থানীয় যানবাহনে পিঠাভোগ গ্রামে যাওয়া যাবে। "পিঠাভোগ থেকে জোড়াসাঁকো"। জনকন্ঠ।  "প্রত্নতত্ত্ব অধিদপ্তর"। www.archaeology.gov.bd। ৩১ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১৯।  "পিঠাভোগ-খুলনার সংবাদ"। ১২ মে ২০১৭ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১৬।  "রাইজিং বিডি"। [স্থায়ীভাবে অকার্যকর সংযোগ] সমকাল[স্থায়ীভাবে অকার্যকর সংযোগ] "খুলনা নিউজ"। ৮ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১৬।  "সংরক্ষণাগারভুক্ত অনুলিপি"। ২২ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৬ এপ্রিল ২০১৯।  বাংলাদেশের প্রত্নতাত্ত্বিক স্থানের তালিকা
রহমত শাহ

রহমত শাহ (পশতু: روح الله; জন্ম: ৬ জুলাই ১৯৯৩) একজন আফগান ক্রিকেটার। তিনি ২০১৩ সালের ৬ মার্চ স্কটল্যান্ডের বিরুদ্ধে একদিনের আন্তর্জাতিক (ওডিআই) ম্যাচে খেলার মাধ্যমে আন্তর্জাতিক ক্রিকেট অঙ্গনে আত্মপ্রকাশ করেন। ২০১৬ সালের ৪ জুলাই তারিখে আফগানিন্তান জাতীয় ক্রিকেট দলের স্কটল্যান্ডে ২০১৬-১৭ মৌসুমের সফরের সময়ে তিনি অভিষেক শতরান করার গৌরব অর্জন করেন। "Rahmat Shah"। ESPN Cricinfo। সংগ্রহের তারিখ ২৮ নভেম্বর ২০১৪।  "Afghanistan tour of Scotland, Ireland and Netherlands, 1st ODI: Scotland v Afghanistan at Edinburgh, Jul 4, 2016"। ESPN Cricinfo। সংগ্রহের তারিখ ৪ জুলাই ২০১৬।  "Rain spoils Rahmat's ton, Najib's blitz"। ESPN Cricinfo। সংগ্রহের তারিখ ৪ জুলাই ২০১৬।  ইএসপিএনক্রিকইনফোতে রহমত শাহ (ইংরেজি)
দ্বাদশ শিব মন্দির, সাতক্ষীরা

দ্বাদশ শিব মন্দির বাংলাদেশের সাতক্ষীরা জেলার আশাশুনি উপজেলার বুধহাটা ইউনিয়নে অবস্থিত একটি শিব ও কালি মন্দির।১১৪৬ সনে খুলনা জেলার পাইকগাছা থানার রাড়ুলী গ্রামের রাজা রাজ বংশী এ মন্দির টি প্রতিষ্টা করেন। সাতক্ষীরা জেলার আশাশুনি থানার বুধহাটা ইউনিয়নে বুধহাটা গ্রামে অবস্থিত। জমিদার বাবু রাজবংশী প্রায় ২৫০ বছর পূর্বে মন্দিরটি নির্মাণ করেন। নির্মাণকাল এখানে ১২ টি শিব মন্দির এবং একটি কালী মন্দির নির্মিত হয়। তবে কালের করাল গ্রাসে ১৯৭১ সালের মন্দির টি ব্যাপক ভাংচুর করা হয় বর্তমানে ৬ টি শিব মন্দির এবং একটি কালী মন্দিরি একটি কৃষ্ণ মন্দির টিকে আছে।১৯৭৬ সালের দিকে নওয়াপাড়া গ্রামের দ্বীনবন্ধু সরকার ও মহাজনপুর গ্রামের কার্ত্তিক দেবনাথ,রমেশ দেবনাথ মন্দির টি সংস্কার শুরু করেন। কিন্তু ব্যক্তি পর্যায়ের সংস্কার বেশী দূর এগিয়ে নেওয়া সম্ভব হয়নি।পরবত্তীতে সাংবাদিক সচ্চিদানন্দদেসদয়ের তত্বাবধনে নবজাগরনী সাংস্কৃতিক সংঘ মন্দিরটি রক্ষা করার ব্যাপক প্রচেষ্টা চালায়। মন্দিরে প্রাত্যহিক পূজা অর্চনা অনুষ্ঠিত হয়। জন্মাষ্টামী, রাসপূর্ণিমা,বাৎসরিক কালী পূজা, বাসন্তী পূজা এবং বাৎসরিক জগদ্ধাত্রী পূজো সাড়ম্বরে আয়োজন করা হয়। চৈত্র সংক্রান্তিতে মন্দিরে শিবের মাথায় জলদান করা ছাড়াও বাৎসরিক মহানাম অনুষ্ঠিত হয়। সাতক্ষীরা জেলা সদরের বাস টার্মিনাল থেকে বাসে করে সরাসরি বুধহাটা বাজারে এসে পায়ে হেটেই শিব মন্দিরে চলে যাওয়া যায়। বাজার থেকে মন্দিরের দূরত্ব তিন মিনিটের হাঁটা পথ। বুধহাটা-দ্বাদশ-শিব-ও-কালী-মন্দির[স্থায়ীভাবে অকার্যকর সংযোগ] "দৈনিক দৃষ্টিপাত"। ৪ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১৬।